6 Kwa pokanong ya setlhopha se se laolang sa Bakeresete ba lekgolo la ntlha la dingwaga e e neng ya tshwarwa ka 49 C.E., morutwa Jakobe o ne a re: “Semeone [Petere] o boletse ka botlalo kafa Modimo a neng a lebisa tlhokomelo ya gagwe ka gone lekgetlo la ntlha kwa ditšhabeng gore a ntshe batho ba leina la gagwe mo go tsone.” (Dit. 15:14) Batho bano ba basha ba ba neng ba bidiwa ka leina la ga Jehofa ba ne ba akaretsa Bajuda le badumedi ba e seng Bajuda. (Bar. 11:25, 26a) Moragonyana Petere o ne a ba kwalela jaana: “Lo kile lwa bo lo se setšhaba, mme jaanong lo setšhaba sa Modimo.” Petere o ne a tlhalosa tiro ya bone ka go re: “Lo ‘lotso lo lo tlhophilweng, boperesiti jwa segosi, setšhaba se se boitshepo, setlhopha sa batho ba ba ruilweng ka tsela e e kgethegileng, gore lo bolele dinonofo tse di molemolemo gongwe le gongwe’ tsa yo o neng a lo bitsa mo lefifing a lo isa mo leseding la gagwe le le gakgamatsang.” (1 Pet. 2:9, 10) Ba ne ba tshwanetse go baka Ene yo ba neng ba mo emela le go bolela leina la gagwe phatlalatsa. E ne e tshwanetse go nna basupi ba ba pelokgale ba ga Jehofa, Molaodimogolo wa Lobopo lotlhe.